नर्इ दिल्ली। देश के बैंकों पर फंसे कर्ज (एनपीए) का भारी बोझ है। हाल ही में जारी आंकड़ों के अनुसार देश के सभी बैंकों पर एनपीए बढ़कर 10 लाख करोड़ रुपये के पार जा चुका है। लेकिन बैंकों के डूबे इन कर्ज को लेकर भारतीय रिजर्व बैंक (आरबीआर्इ) के पूर्व गर्वनर रघुराम राजन ने एक बड़ा बयान दिया है। संसदीय समिति को एनपीए पर भेजे अपने जवाब में पूर्व गवर्नर ने कहा है कि देश के बैंकों पर एनपीए में भारी बढ़ोतरी के लिए पर्व UPA सरकार जिम्मेदार है। मीडिया रिपोर्ट्स के अनुसार रघुराम राजन ने कहा कि UPA के कार्यकाल के दौरान कोलगेट जैसे घोटाले सामने आए थे आैर इससे सरकार के निर्णय लेने की क्षमता पर असर पड़ा था। इसका असर कर्इ अन्य प्रोजेक्ट्स पर पड़ा आैर फिर बाद में फंसे हुए कर्ज में भी बढ़ोतरी होने लगी।